***MARGELIS***

TRAVEL SERVICES & COACH OPERATOR

ΑΓIOY ΑΝΔΡΕΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**Εορταστικά**

**ΙΩΑΝΝΙΝΑ – ΖΑΓΟΡΟΧΩΡΙΑ – ΜΕΤΣΟΒΟ**

**3 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **27/12** | **29/12** |

**1η ΗΜΕΡΑ (Παρασκευή 27/12): ΠΑΤΡΑ – ΙΩΑΝΝΙΝΑ**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:30 αναχωρούμε με ενδιάμεση στάση για τα Ιωάννινα. Η πόλη έχει φορέσει τα γιορτινά της και μας υποδέχεται με άκρως εορταστική διάθεση. Θα μεταβούμε στο ιστορικό κέντρο των Ιωαννίνων όπου θα ακολουθήσει εμπεριστατωμένη ξενάγηση από το κάστρο των Ιωαννίνων, το παλαιότερο βυζαντινό κάστρο που χτίστηκε το 528 μ.Χ. για να οχυρωθεί το Βυζαντινό κράτος, σύμφωνα με τα σχέδια του αυτοκράτορα Ιουστινιανού. Είναι μια μικρή ζωντανή πόλη μέσα στην πόλη που το παρελθόν, η παράδοση αλλά και ο θρύλος την έχουν γεμίσει ιστορίες, πολλές εκ των οποίων γραμμένες με μελανά χρώματα. Το μεσημέρι τακτοποίηση στο ξενοδοχείο. Ελεύθερος ο υπόλοιπος χρόνος σας.

**2η ΗΜΕΡΑ (Σάββατο 28/12): ΙΩΑΝΝΙΝΑ (ΖΑΓΟΡΟΧΩΡΙΑ)**

Στην σημερινή μας περιήγηση μας θα επισκεφθούμε τα Ζαγοροχώρια. Πρόκειται για την γνήσια περιοχή της ηπειρωτικής γης, με αρκετά χωριά, σκορπισμένα στις κατάφυτες πτυχώσεις των βουνών της Πίνδου με ιδιόμορφη παραδοσιακή αρχιτεκτονική. Επιβλητικοί ορεινοί όγκοι, κατάφυτα δάση, απόκρημνα φαράγγια, τρεχούμενα νερά, πετρόχτιστα σπίτια, εντυπωσιακά αρχοντικά, γραφικές εκκλησίες, λιθόστρωτα καλντερίμια και τοξωτά γεφύρια συνθέτουν ένα μωσαϊκό αστείρευτου κάλλους. Πρώτος μας σταθμός είναι το Μονοδένδρι. Σε κοντινή απόσταση (με τα πόδια) μπορείτε να επισκεφθείτε ένα από τα πιο εντυπωσιακά σημεία της, τη Χαράδρα του Βίκου, που έχει χαρακτηριστεί Εθνικός Δρυμός από το 1973. Στη συνέχεια θα δούμε το πέτρινο γεφύρι του Κόκκορη και θα συνεχίσουμε για το Τσεπέλοβο, το ιστορικό χωριό με πλούσια παράδοση και αρκετά μνημεία όπως εκκλησίες, παλιά αρχοντικά, καλντερίμια, νερόμυλους, βρύσες. Ελεύθερος χρόνος για γεύμα και το απόγευμα θα επιστρέψουμε στα Ιωάννινα.

**3η ΗΜΕΡΑ (Κυριακή 29/12): ΙΩΑΝΝΙΝΑ – ΧΙΟΝΟΔΡΟΜΙΚΟ ΚΕΝΤΡΟ ΜΕΤΣΟΒΟΥ – ΜΕΤΣΟΒΟ – ΠΑΤΡΑ**

Αποχαιρετάμε σήμερα τα Ιωάννινα και αναχωρούμε για το Χιονοδρομικό κέντρο του Μετσόβου. Ελεύθερος χρόνος στη διάθεση σας και στη συνέχεια θα αναχωρήσουμε για το Μέτσοβο. Η ορεινή πολιτεία γοητεύει τον επισκέπτη με τα εκπληκτικά της χρώματα και εικόνες. Χτισμένο σε υψόμετρο 1.200 μ. σε ένα εντυπωσιακό τοπίο γεμάτο πράσινο βρίσκεται ακριβώς στο σημείο που χωρίζεται η Βόρεια από τη Νότια Πίνδο. Πατρίδα των περισσότερων επίσημων εθνικών ευεργετών της χώρας μας που συνέβαλλαν καθοριστικά στην ιστορική εξέλιξη της αλλά και στην ανάπτυξη του Μετσόβου, έχουν αφήσει ανεξίτηλα το σημάδι τους. Περιηγηθείτε στα γραφικά καλντερίμια του, θαυμάστε τα πετρόχτιστα αρχοντικά και τις εκκλησίες του Μετσόβου που αποτελούν λαμπρά δείγματα αρχιτεκτονικής. Μια βόλτα στο κέντρο του, μια επίσκεψη στην πινακοθήκη Αβέρωφ που κρύβει μέσα της πληθώρα αριστουργημάτων, το τυροκομείο του ιδρύματος Τοσίτσα με την παραγωγή του διάσημου «Μετσοβόνε» είναι τα μέρη που σας προτείνουμε να επισκεφθείτε. Ο γαστρονομικός πλούτος, που σαφώς, είναι αδιαπραγμάτευτος ιδίως για τους καλοφαγάδες, αποτελεί και κοιτίδα ιστορίας και πολιτισμού. Το απόγευμα θα αναχωρήσουμε για την Πάτρα, άφιξη στην πόλη μας το βράδυ.

|  |  |  |  |
| --- | --- | --- | --- |
|  | **Σε**  **δίκλινο δωμάτιο** | **Σε**  **τρίκλινο**  **δωμάτιο** | **Σε**  **Μονόκλινο δωμάτιο** |
| **Early booking 1** -Για κρατήσεις που θα γίνουν έως 31/10 | 235 € | 220 € | 330 € |
| **Early booking 2** -Για κρατήσεις που θα γίνουν από 01/11 έως 30/11 | 250 € | 235 € | 345 € |
| Για κρατήσεις που θα γίνουν από τις 01/12 | 265 € | 250 € | 360 € |

**ΠΕΡΙΛΑΜΒΑΝΟΝΤΑΙ**

* Διαμονή στο πολυτελές ξενοδοχείο **GRAND SERAI 5\*** με ημιδιατροφή (πρωινό & δείπνο)
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **Προκαταβολή για κράτηση θέσης 100 €. Εξόφληση έως τις 22/12**
* Δεν περιλαμβάνονται: φόρος διαμονής (4 € ανά δωμάτιο ανά διανυκτέρευση), οι είσοδοι στους επισκεπτόμενους χώρους και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος. Εάν η πρόσβαση σε κάποια ορεινά σημεία είναι δύσκολη λόγω χιονόπτωσης ή απαιτεί αλυσίδες, το πρόγραμμα τροποποιείται για την ασφάλεια των εκδρομέων.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.